stanford-oval/wikipedia huggingface dataset:
כולם היו בניי
הדמויות במחזה > משפחת דיוור

אן דיוור - חברה של משפחת קלר, בת 27. אינה מדברת עם אביה, סטיב דיוור, משום שהיא חושבת שהוא אשם במכירת ראשי המנוע הפגומים. הייתה חברתו של לארי לפני שנעלם. אבל כיום היא מקווה שקייט תסכים לנישואיה עם כריס. כאשר אן מגלה שכל השכנים מאמינים שג'ו אשם, והיא מקבלת מכתב בו לארי כתב על כך שהוא רוצה להתאבד בשל מעשיו של אביו. היא מראה לקייט את המכתב כדי שתאפשר לה להתחתן.
ג'ורג' דיוור - בן 32, אחיה הגדול של אן. עורך דין לא מצליח וחסר לקוחות, וחבר ילדות של כריס. בהתחלה האמין, כמו כולם, שאביו הוא האשם היחידי. אך בזמן שביקר את סטיב בכלא הוא מגלה שג'ו דווקא אשם ומגיע כדי לעצור את נישואיהם של כריס ואן, דבר המהווה זרז לפירוקה של משפחת קלר.
הדמויות במחזה > שכנים

ג'ים בייליס - בן 40 בערך, רופא, חבר של משפחת קלר. מרבה לבלות בחצר האחורית שלהם. חולם להיות רופא מחקר אך אינו עושה זאת בשל השכר הנמוך.
סו בייליס - בת 40 בערך, אשתו של ג'ים, חברה של משפחת קלר. סו מתעמתת עם אן, ובמהלך העימות חושפת בפני אן שהשכנים סבורים כי ג'ו הוא האשם.
פרנק לוביי - בן 33, בעלה של אהובתו של ג'ורג'. לא גויס למלחמה כי בכל קריאה הוא לא היה בגיל המתאים. בתחילת המחזה הוא מספר לקייט על כך שיש ביכולתו לבדוק אם לארי יכול להיות בחיים, משום שאם יום היעלמותו נחשב ליום "הטוב" שלו על פי ההורוסקופ שלו, אז הוא חייב להיות בחיים. ודבר זה מחזק את האמונה של קייט שלארי חי.
לידיה לוביי - בת 27. הייתה מושא אהבתו של ג'ורג' לפני המלחמה, אך היא נישאה לפרנק במהלך המלחמה, ולשניים שלושה ילדים.
ברט - ילד בן 8 שחי בשכונה. מבקר לעיתים קרובות בבית משפחת קלר, ומופיע רק פעמיים במהלך המחזה. ג'ו משחק עם ברט משחק שבו הוא מדמה את מרתף ביתם של משפחת קלר ככלא, שיש להביא אליו את כל הילדים המדברים בשפה "מלוכלכת".
הדמויות במחזה > דמויות נוספות (בלתי נראות)

לארי קלר - בנם של ג'ו וקייט, ואחיו של כריס. טייס קרבי, הנעדר זה שלוש שנים, מאז מלחמת העולם השנייה. ניהל מערכת יחסים עם אן לפני שנעלם. ובסיום המחזה, אן חושפת מכתב שנכתב על ידי לארי בו הוא אומר שהוא רוצה להתאבד מתוך בושה על מעשה אביו.
סטיב דיוור - אביהם של ג'ורג' ואן. היה חברו ועובד במפעלו של ג'ו קלר. אך נשלח לכלא לאחר ששלח חלקים פגומים לצבא, דבר אשר ג'ו דרש ממנו לעשות.
גברת דיוור - אשתו של סטיב.
עלילה

המחזה מתרחש באוגוסט 1946 באחת ממדינות מרכז ארצות הברית. במרכזו הגיבור ג'ו קלר, איש עסקים אמריקאי מצליח, שאהבתו למשפחתו היא הדבר החשוב ביותר עבורו. על כן, ג'ו הקריב הכול (ובכלל זה את כבודו) כדי לאפשר למשפחה חיי רווחה ושגשוג.
הגיבור הוא בן 60, ובנו הצעיר, לארי, נעדר במלחמה, לכן הוא משתוקק שבנו הבכור, כריס, יתחתן. אשתו של ג'ו, קייט, מאמינה עם זאת שבנה לארי עדיין בין החיים (אם כי נראה כי היא היחידה המאמינה בכך). אמונה זו היא המונעת ממנה לחשוף ולהאמין בפשעו של בעלה, אשר ייצר חלקי מנועי מטוסים פגומים ומכר אותם בידיעה על מנת למנוע את קריסת עסקיו, ואחר טפל את האשמה על שותפו.
כריס מעוניין בנישואין עם אן, ארוסתו של אחיו הנעדר ובתו של השותף. שובו הביתה מהמלחמה, שבה נהרגו רבים מעמיתיו, יוצר עימות בינו ובין אביו, שבסופו מקבל האב על עצמו את אשמתו ומתאבד.
עלילה > מערכה ראשונה

ג'ו קלר, ג'ים בייליס ופרנק לוביי יושבים בחצר האחורית של בית משפחת קלר. ג'ו קורא עיתון ופרנק בונה הורוסקופ ללארי לפי בקשתה של קייט. השני מנסה להבין את ההורוסקופ. כריס מזמין את אן, שהייתה חברתו של לארי, לביתם. כריס מספר לאביו על רצונו להינשא לאן אבל השיחה נקטעת לאחר שברט נכנס ומשחק עם ג'ו במשחק על הכלא: מרתף ביתה של משפחת קלר הוא כלא ויש להביא את הילדים המדברים בשפה "מלוכלכת" לכלא, כשג'ו מסביר לברט על הכלא, קייט מגיבה בחריפות ולוקחת את ברט לביתו. כשאן נכנסת לשיחה נגלה לצופים שאביה, סטיב דיוור, נמצא בכלא עקב מכירת ראשי מנוע סדוקים לצבא, אשר הביאו למותם של 21 טייסי P-40. אן אומרת שלא היא ולא אחיה שומרים על קשר עם אביהם מאז שנכנס לכלא. לאחר ויכוח, כריס ואן יוצאים מהבית, כריס מציע לאן להינשא לו והיא אומרת כן. כריס מספר על כך שכל פלוגתו נהרגו במלחמה ועל היחסים הקרובים שלו ושל החיילים. כריס סיפר שנגמרו לו הגרביים היבשים ואחד מחייליו נתן לו את זוג הגרביים האחרון שנותר לו. לאחר שכל חיילי פלוגתו נהרגו הוא הרגיש רגשות אשם על כך שהוא הניצול היחיד. ג'ו מקבל שיחת טלפון מג'ורג', שהוא מגיע לביתם כדי ליישב משהו בין המשפחות. בסיום המערכה, קייט אומרת לג'ו להיות חכם במה שהוא אומר.
עלילה > מערכה שנייה

בזמן שכריס מתחמק מאמו ולא מספר לה על אירוסיו, סו נכנסת ופורץ עימות בינה לבין אן. במהלך העימות, סו מספרת לאן שלדעת השכונה ג'ו אשם. ג'ורג' מגיע לאחר שהוא ביקר אצל אביו, סטיב, בכלא. ג'ורג' מספר לכריס ולאן על כך שג'ו אמר בטלפון לסטיב לכסות את הסדקים ולשלוח אותם לחיל האוויר. כריס ואן אינם מאמינים לג'ורג'. ג'ורג' מתעקש שאן לא תנשא לכריס, בנו של האיש שהרס את משפחתם. כאשר כולם מגיעים ופוגשים את ג'ורג', הוא מספר להם על כך. ג'ו מכחיש זאת. קייט אומרת שג'ו לא היה חולה במשך חמש-עשרה שנים, ג'ו מוסיף שהוא היה חולה בדלקת ריאות במהלך הזמן שסטיב שלח את ראשי המנוע. ג'ורג' תוקף ואומר שלא ייתכן שקייט לא תזכור דלקת ריאות. פרנק מגיע ואומר שלארי לא נהרג ביום היעדרו על-פי ההורוסקופ. כריס ואן מודיעים לקייט על רצונם להינשא ושלדעתם לארי מת. קייט טוענת שזה לא אפשרי שלארי מת כי אם כן הוא נהרג בידי אביו ובן לא יכול להיהרג בידי אביו. כריס שואל את אביו אם הוא אכן עשה זאת ומשאינו מקבל תשובה ישירה הוא מבין שאביו אכן עשה זאת וזועם על אביו ועל מעשיו, אף על פי שהוא מסביר לו שהוא עשה את הכל למענו.
עלילה > מערכה שלישית

כריס נעלם. קייט מבינה את ההאשמות ואומרת לג'ו שהוא חייב להסגיר את עצמו. ג'ו היה המום שמשפחתו, שלמענה עשה זאת, מאשימה אותו. אן מגלה לקייט על המכתב שלארי שלח לה לפני היעלמותו, היא לא רצתה לשתף אותה אבל היא ידעה שקייט צריכה להתמודד עם המציאות המרה. כריס חוזר ומקריא לאימו את המכתב. במכתב לארי כותב לאן שהוא שמע על המעצר של אביו ושל סטיב, ומתוודה כי בכוונתו להתאבד בשל מעשיו. ג'ו אומר שהוא יסגיר את עצמו, הוא נכנס לתוך הבית לקחת את המעיל ויורה לעצמו בראשו. קייט וכריס שומעים את הירייה במהלך שיחה ביניהם. כריס חש אשמה ואומר לאמו שהוא לא התכוון שכך זה יסתיים. קייט אומרת לו שלא יאשים את עצמו.
עלילה > קו הזמן של העלילה

אביב 1943: ג'ו מאשר לסטיב בשיחת טלפון (בגלל ש"חלה בשפעת") לספק לחיל האוויר את ראשי המנוע.
אביב 1943: 21 טייסי P-40 נהרגים, ג'ו וסטיב נעצרים.
25 בנובמבר 1943: לארי מרסק את המטוס שלו בחוף בסין לאחר שקרא על מעשי אביו.
1944: ג'ו משוחרר מהכלא, סטיב נשאר במעצר.
יום ראשון בשעה 4 לפנות בוקר, אוגוסט 1946: נשבר העץ שמשפחת קלר שתלה לזכרו של לארי.
יום ראשון בבוקר באוגוסט 1946: מתחיל המחזה.
יום ראשון בבוקר באוגוסט 1946: אן מגיעה לבית משפחת קלר.
יום ראשון בבוקר באוגוסט 1946: ג'ורג' מבקר את סטיב.
יום ראשון בערב באוגוסט 1946: ג'ורג' מגיע לבית משפחת קלר.
יום שני בשעה 2 לפנות בוקר, אוגוסט 1946: המחזה מסתיים.
הפקות בישראל

1949 - בתיאטרון הקאמרי, בתרגום בנימין תמוז ובבימוי יוסף מילוא
1976 - בתיאטרון הקאמרי, בתרגום עפרה בן-עמי ובבימוי היי קילוס. בהפקה זו שיחקו יוסי ידין (ג'ו קלר), חנה מרון (קייט קלר), מיכאל ורשביאק (כריס), לאה אורשר (אן דיוור) ונסים זוהר (ג'ורג' דיוור).
1992 - בתיאטרון באר שבע, בתרגום עפרה בן-עמי ובבימוי איציק ויינגרטן.
1999 - בתיאטרון בית ליסין, בתרגום ובבימוי הלל מיטלפונקט. בהפקה זו שיחקו יוסי פולק (ג'ו), מרים זוהר (קייט) וליאור אשכנזי (כריס).
2011 - הפקה משותפת של התיאטרון הקאמרי ותיאטרון חיפה; בתרגום יוסף אל-דרור ובבימוי משה נאור. בהפקה זו שיחקו נתן דטנר (ג'ו קלר), לאורה ריבלין ונעמה שפירא (קייט קלר), אוהד קנולר וזוהר שטראוס (כריס), נטע גרטי (אן דיוור) וישי גולן (ג'ורג' דיוור).
באוגוסט 2023 - הפקה של תיאטרון באר שבע בבימויה של שיר גולדברג ובתרגום יוסף אל-דרור. בהפקה זו משחקים צחי גראד (ג'ו), ירדן בר כוכבא (קייט), מיכאל מושונוב (ג'ורג'), אורי בלופרב (כריס) וליר כץ (אנני).
הערות שוליים

↑  ע. זוסמן, "כולם היו בני" ב"תיאטרון קאמרי", דבר, 4 במרץ 1949
↑  יהודית ליבנה, אבות ובנים והמלחמה בתווך, דבר, 16 בינואר 1976
↑  תיאטרון בית לסין, כולם היו בנאי, באתר ארכיון תיאטרון בית לסין, ‏1999
↑  מרב יודילוביץ', כולם היו בני, ובנייני, באתר ynet, 22 ביולי 2011
↑   ננו שבתאי, הרלוונטיות של המחזה רק עולה, באתר הארץ, 19 בספטמבר 2023
לוקאס ואן פאלקנבורך

| --- | --- |

 לידה:  1535? לוון, ארצות השפלה ההבסבורגיות 
 פטירה:  2 בפברואר 1597 (בגיל 62 בערך) פרנקפורט, האימפריה הרומית הקדושה 
 זרם באמנות:  ציורי בארוק פלמיים 
 יצירות ידועות:  Mountainous landscape 
 
לוקאס ואן פאלקנבורך, הקיסר מטייל ביער. דיוקן עצמי של הצייר מצד שמאל של הציור
לוקאס ואן פאלקנבורך או לוקאס ואן פאלקיה, האב (בהולנדית: Lucas van Valckenborch;‏ בערך 1535 – 2 בפברואר 1597 בפרנקפורט, שבגרמניה) היה צייר פלמי, הידוע בעיקר בנופיו. הוא גם תרם לציור דיוקנאות, וסצנות אלגוריות ושוק. צייר החצר של הארכידוכוס מתיאס, מושל הולנד הספרדית בבריסל. היגר לאוסטריה ואז לגרמניה, שם הצטרף לבני משפחת האמנים המורחבת שלו שעברו לשם מסיבות דתיות.
ביוגרפיה

לוקאס ואן פאלקנבורך נולד בלובן לאחת ממשפחות האמנים הפלמיים הבולטים. המשפחה פעלה במשך שלושה דורות, 14 אמנים ידועים ממשפחה זו, מהם אחיו הבכור מרטן האב ובנו האחרון, פרדריק ואן פלאקנבורך וגיליס ואן פלאקנבורך, היו הדמויות החשובות ביותר.
ב-26 באוגוסט 1560 הוא תועד כשנכנס לגילדת הציירים במכלן. מכלן הייתה ידועה באותה תקופה כמרכז לציורי שמן ומים ובעיקר לציור נוף. הסביבה האמנותית של מכלן הייתה מכרעת בהתפתחות האמן. לוקאס ואן פאלקנבורך למד במכלן את אמנות ציור צבעי המים. כאן התוודע גם לציירים הבולטים פיטר ברויגל האב (1528-1569) והנס בול (1534-1593), ששניהם מילאו תפקיד חשוב בהתפתחות ציור הנוף בארצות השפלה. הביוגרף מהמאה ה-17 קרל ואן מנדר דיווח כי לוקאס ואן פאלקנבורבך למד לצייר נופים במכלן. בתחילתו של המאבק האיקונוקלסטי בשנת 1566 עזב לוקאס ואן פאלקנבורך את אנטוורפן עם אחיו מרטן ואן פאלקנבורך, ככל הנראה מסיבות דתיות. סדרה של תמונות טופוגרפיות, כולל נוף מצויר של ליאז' משנת 1567, מוכיחות כי ואן פאלנקורבך נסע במעלה עמק המוזל. נסיעה זו מילאה תפקיד חשוב בהתפתחותו כאמן נוף שמצייר ישירות מהטבע. בשנת 1570 היה האמן באכן, שם נפגש שוב עם אחיו מרטן. כאן הצטרף לשני האחים למשך שנתיים גם הנס ורדמן דה פריס חבר ואמן עמית.
בשנת 1575 חזר לוקאס לאנטוורפן, שם כנראה התפרסם. לפני 1579 שכר אותו הארכידוכס הצעיר מאוסטריה, מושל הולנד הספרדית, כצייר החצר שלו. הארכידוכס התרשם במיוחד מכישוריו כצייר דיוקנאות. כצייר החצר הוא יצר בהולנד כמה עבודות עבור הארכידוכס, כולל עיצובים למשמר הארכידוכס וכמה דיוקנאות. לאחר שאיבד הארכידוכס את תפקידו כמושל בשנת 1582, עזב הארכידוכס את הולנד והלך להתגורר בלינץ ללא תפקיד. לא ברור מתי הצטרף לוקאס אל הארכידוכס בלינץ. ואן מנדר מתאר את שניהם שהם נוסעים יחד במורד הדנובה. אין שום ראיות תיעודיות לכך, אך ההנחה היא שהגיע ללינץ בשנת 1582 או קודם לכן, ונשאר שם לפחות עד יוני 1582.
בתחילת 1593 הצטרף לוקאס ואן פאלקנבורך לאחיו מרטן בפרנקפורט על המיין. כאן הוא הפך למורה ומשתף פעולה של גאורג פלגל. הוא נשאר פעיל בפרנקפורט עד מותו בשנת 1597.
יצירתו

לוקאס ואן פאלקנבורך ידוע בעיקר בנופיו, המתארים סצנות קיימות ודמיוניות. הוא גם צייר דיוקנאות עבור פטרונו מתיאס. כמו כן, הוא צייר סדרה של תשע אלגוריות לעונות השנה בפרנקפורט משנת 1592.
העבודות הקדומות ביותר של פאלקנבורך הן משנת 1567. המונוגרמה שלו הייתה L / VV או LVV. בתחילת הקריירה שלו הוא הציב את ה-L מתחת לשתי ה-V, ואחרי 1570 הוא חתם עם האותיות הפוכות.[7] סגנונו היה קרוב לזה של פיטר ברויגל האב, אך הוא ייצר סגנון אישי ולא העתיק. עבודתו נעוצה במסורת פלמית, מבלי לעקוב אחר התנועה המנייריסטית החדשה יותר.
נופים

ואן פאלקנבורך עבד במידה רבה במסורת של סגנון נופי עולם - נופים פנורמיים המוצגים מנקודת מבט של ציפור. סגנון ציורי זה פותח באנטוורפן במחצית הראשונה של המאה ה-16 על ידי אמנים כמו יואכים פטיניר ופיטר ברויגל האב. ואן פאלקנבורך צייר גם נופים מדויקים מבחינה טופוגרפית. משערים שהשתמשו בציורים הטופוגרפיים שלו עבור אטלס בן שישה כרכים בשם: terrarum Orbis Civitates, בהוצאת ג׳אורג בראון ופרנס הוגנברג בין 1572 ו-1617.
לוקאס ואן פאלקנבורך ביסס רבים מנופיו הדמיוניים על רישומים שצייר ישירות מהטבע במהלך מסעותיו. הרישומים סיפקו רפרטואר של מוטיבים, בהם השתמש פעמים רבות. קומפוזיציות הנוף שלו משלבות לעיתים קרובות מקומות אמיתיים עם אלמנטים דמיוניים. לפיכך לא ניתן לאתר רבים מהמקומות שצייר. חלק גדול מציורי הנוף שלו הוקדשו לתיאור נופים סלעיים שבהם הוא הציב סצנות דתיות. נושא חוזר נוסף היה אירועים כפריים כמו בציור ״נוף עם פסטיבל כפרי״ (1577) או בשתי הגרסאות של ה״נוף עם חתונה וריקוד איכרים״ (שניהם 1574). הוא גם יצר כמה ציורי תקריב של נופי יער.
בתערובת הפנטזיה והפרטים הטופוגרפיים המדויקים שלהם, ציורי הנוף של ואן פאלקנבורך מציעים מבט על העולם ועל יחסי האדם אליו. תפיסה זו ברורה במיוחד בנופיו הסלעיים שבהם האנשים נראים על שביל מפותל - דמותם מצטמקת מול הצוקים המונומנטליים. דוגמה לכך היא ה״נוף סלעי עם מטיילים על שביל״ (בערך 1570), שם נראות דמויות רחוקות כמו נמלים בהשוואה למרחק העצום, מנקודת המבט הגבוהה של הסצנה. התיאור החזותי הדרמטי הזה מוסבר כפרשנות על מקומו של האדם ביקום.
הוא גם צייר בין השנים 1584–1587 סדרה של תמונות גדולות המתארות את עבודות השדה לפי החודשים, ככל הנראה בהזמנתו של הארכידוכס מתיאס. קומפוזיציות אלה, מהן שבעה שרדו, מציגים את חודשי השנה השונים על ידי הצגת הנוף המשתנה והפעילות המסורתית של בני האדם במהלך כל חודש. לא ברור אם חמשת הציורים החסרים מעולם לא נצבעו או אבדו. בגלל התפאורה הריאליסטית שלהם יש ביצירות אלה עניין תיעודי. יצירתו של פיטר ברויגל האב, שצייר סדרה של 6 תקופות השנה השפיעה על ואן פאלקנבורך.
לוקאס ואן פאלקנבורך התרחק ממסורת ציורי הנוף שבה המרחק בתמונה הוצג בעזרת שלושה צבעים שונים: חום, ירוק וכחול. במקום זאת, לעיתים קרובות הוא השמיט את הצבע הירוק למרחק האמצעי. הוא גם חידש את הנושאים על ידי פיתוחם לסצנות ז'אנריות עם ביטוי עלילתי חזק יותר.
לוקאס ואן פאלקנרבך שב וצייר מספר פעמים את נושא מגדל בבל, שתואר גם על ידי פיטר ברויגל האב ובהמשך על ידי מגוון שלם של אמנים פלמיים. הפרשנות של נושא מגדל בבל לרוב נראית כביקורת על הגאווה והשחצנות האנושית, ובמיוחד הכנסייה הרומית הקתולית שבאותה עת ביצעה פרויקטים גדולים של בנייה כמו בזיליקת פטרוס הקדוש . עם זאת, נראה בה גם שמחה של התקדמות טכנית, שתבשר על עולם טוב ומסודר יותר.
דיוקנאות

נאמר כי הארכידוכס מתיאס העסיק את לוקאס ואן פאלקנבורך כצייר החצר בגלל כישוריו כצייר דיוקנאות. רבות מהעבודות שהפיק עבור הארכידוכס היו למעשה דיוקנאות, כולל דיוקנאות של הארכידוכס ואשתו. דיוקנאות אלה היו פורטרטים באורך מלא או פורמט חזה. ברור שתפקידם של דיוקנאות אלה היה להראות את כוחו של הארכידוכס ולהחמיא לאגו שלו כשהוא מתואר תמיד כדמות מלכותית מרשימה ולבוש באופנה האחרונה.
לוקאס ואן פאלקנבורבך כלל גם דיוקנאות של עצמו ושל חבריו במספר ציורי הנוף שלו. כך רואים במקרה של הציור ״טיולו של הקיסר ביער״ שם תיאר את עצמו מצד שמאל עם כלי הציור שלו. בציור ״הנוף עם פסטיבל כפרי ״(1577) הוא כלל דיוקנאות של חבריו אברהם אורטליוס, ג'וריס הופנגאל ואת עצמו בקרב הקהל החוגג.
סצנות שוק

לוקאס צייר מספר סצנות שוק, שקשורות גם הן לארבע העונות. ״שוק הבשר והדגים״ (חורף) (בערך 1595) הוא דוגמה לסצנת שוק, שהיא גם אלגוריה לחורף. היצירה הייתה ככל הנראה חלק מסדרה של ארבע יצירות שהוקדשו לעונות השנה. את הדימויים בסצנות השוק ניתן לייחס לדור הקודם של הציירים מבית הספר באנטוורפן. בסדרה זו הוא פיתח את המסורת של סצנות שוק. הוא שאף לסינתזה של טבע-דומם עם ציור נוף וז'אנר.
ציור טבע- דומם בסצנות השוק היו עבודתו של עוזרו ג׳ורג׳ פלגל שאולי גם אימן אותו. סצנת שוק דגים מושלג היא דוגמה נוספת לסצנת שוק שתארה את החורף. אנשים מוצגים ברקע כשהם מחליקים על הקרח. מוכר הדגים פורס חתיכות סלמון, בעוד אשתו מוכרת דגים מעושנים. הדגים והכלים בחזית הם יצירתו של פלגל שהצליח להבהיר את הברק המתכתי הדק של דלי הפליז ואת דלי המים. ג'ורג' פלגל צייר גם את האוכל וכלי השולחן המפוארים בשני ציורים של ואן פאלקנבורך המתארים נשפים .
הערות שוליים

↑  שמו נכתב בצורות שונות: Lucas van Falckenburg, Lucas van Valckenborgh, Lucas van Valckenburg, Lucas van Valkenburg, Lucas van Walckenburg
1 2 3 4 5 6  Alexander Wied and Hans Devisscher. "Valckenborch, van." Grove Art Online. Oxford Art Online. Oxford University Press. Web. 24 July 2016
1 2  W. K. Zülch, 'Die Künstlerfamilie Van Valckenborch', Oud-Holland 49 (1932), p. 221-228 (in German)
1 2 3 4  Ulrike Schmidl, Lucas van Valckenborch in Wiener Sammlungen, Diplomarbeit Grad Magistra der Philosophie (Mag. phil.), Universitat Wien, November 2010 (in German)
1 2  Lucas van Valckenborch at the Netherlands Institute for Art History (in Dutch)
1 2  Lucas van Valckenborch in: Karel van Mander, Schilder-boeck, 1604 (in Dutch)
↑  Lucas van Valckenborch, Rocky Landscape with Travelers on a Path, with a View of a Town, Believed to be Huy, in the Valley Beyond at Sotheby's
↑  Lucas van Valckenborch at the Netherlands Institute for Art History (in Dutch)
↑  Lucas van Valckenborch, Rocky Landscape with Travelers on a Path, with a View of a Town, Believed to be Huy, in the Valley Beyond at Sotheby's

^
↑  Jonathan Sawday, 'Engines of the Imagination: Renaissance Culture and the Rise of the Machine', Routledge, 2007, p. 21
↑  Lucas van Valckenborch (1535 or later–1597), Meat and Fish Market (Winter) at the Montreal Museum of Fine Arts
↑  Lucas van Valckenborch, ""Fish Market at The Golden Cabinet
| --- | --- |
בקרת זהויות :  BnF: cb12217112z (data)  BPN: 08671658  GND: 118935593  ISNI: 0000 0000 6674 8696  KulturNav: 3be22482-e7ae-4795-8c16-43a993a044ea  LCCN: nr90022543  NTA: 080405339  RERO: 02-A012363910  RKD: 78985  SUDOC: 030834872  ULAN: 500031812  VIAF: 8186766   WorldCat (עם VIAF): 8186766 
לוקאס ואן פאלקנבורך, נוף של סתו
לוקאס ואן פאלקונבורך, נוף סלעי עם נוסעים על הדרך
לוקאס ואן פאלקנבורך, דיוקן הארכידוכס מתיאס
לוקאס ואן פאלקנבורך, שוק הדגים והבשר. חורף.
מאט דילון

| --- | --- |
דילון בפסטיבל הסרטים טרייבקה 2009
דילון בפסטיבל הסרטים טרייבקה 2009
 לידה:  18 בפברואר 1964 (בן 61) ניו יורק, ארצות הברית
 שם לידה:  Matthew Raymond Dillon 
 מדינה:  ארצות הברית 
 תקופת הפעילות:  מ-1979
 מקום לימודים:  מכון לי סטרסברג לתיאטרון ולקולנוע  קומפטון קולג'  תיכון ממארונק 
 בן או בת זוג:  קמרון דיאז (1995–1998) 
 פרסים והוקרה:  פרס דונוסטיה (2006)  פרס הקולנוע של MTV לנבל הטוב ביותר (1999) 
 פרופיל ב-IMDb
 
מת'יו ריימונד "מאט" דילון (באנגלית: Matthew Raymond "Matt" Dillon; נולד ב-18 בפברואר 1964) הוא שחקן קולנוע אמריקאי, אשר היה מועמד בשנת 2005 לפרס האוסקר לשחקן הטוב ביותר ולפרס גלובוס הזהב, על משחקו בסרטו של פול האגיס; "התרסקות".
ביוגרפיה

דילון נולד בניו רושל, ניו יורק, אחיו הקטן הוא השחקן קווין דילון.
קריירה

דילון החל ללמוד משחק ב-1979 במכללת ממרונק בניו יורק. באותה שנה שיחק בסרטו הראשון, "מעל הקצה".
בהמשך שנות ה-80 שיחק דילון בסרטים "שומר הראש שלי", "חמודות קטנות", "Tex", "נערי הכרך", "ראסטי ג'יימס" של הבמאי פרנסיס פורד קופולה, "מטרה" של ארתור פן, וכן "פלמינגו קיד" ו"דראגסטור קאובוי".
במהלך שנות ה-90 כיכב דילון בסרטים "נשיקה לפני המוות", "סינגלס", "השער המוזהב", "פיתוי קטלני", "הגורל בכוכבים", "תנין לבן", "בחורות יפות", ו"משולש פראי". ב-1998 שיחק בסרט "משתגעים על מרי" וזכה על תפקידו בפרס ה-MTV.
ב-2001 דילון שיחק בקומדיה "לילה אחד במקלולס". ב-2002 כיכב בסרט "עיר רפאים", אותו גם כתב וביים. ב-2004 הופיע בסרט של חברת וולט דיסני "החיפושית בהילוך גבוה", וכן שיחק בסרט "העובד המצטיין".
ב-2005 שיחק בסרט זוכה פרס האוסקר לסרט הטוב ביותר, "התרסקות". על תפקידו בסרט היה דילון מועמד לפרס גלובוס הזהב ומועמד לפרס האוסקר לשחקן הטוב ביותר.
ב-2006 שיחק דילון בקומדיה "אני את והוא".
ב-2008 שיחק בסרט "האמת ורק האמת".
ב-2009 שיחק בסרט "מזל תאומים" ושיחק בסרט האימה "משוריין" שביים וכתב נמרוד אנטל.
בשנת 2013 כיכב לצד נעמי ווטס בסרט "Sunlight Jr.".
בשנת 2015 שיחק את התפקיד הראשי בסדרת המסתורין "עיירה ללא מוצא" של FOX.
בשנת 2016 דיבב את דמותו של טריי בסרט האנימציה "כלב מי שמנגן".
בשנת 2017 שיחק בסרט הקומדיה השחורה "פורשים בסטייל" בבימויו של זאק בראף.
בשנת 2018 שיחק בסרט "הבית שג'ק בנה". שיחק גם בסרטו של טיל שווייגר "ראש מלא דבש" (אנ') בתור ניק.
בשנת 2019 שיחק לצדה של אווה גרין בסרט הצרפתי "פרוקסימה" (אנ').
בשנת 2020 כיכב לצדו של טום הארדי בסרט "קפונה".
בשנת 2023 שיחקו בסרטו של וס אנדרסון "אסטרואיד סיטי" בתפקיד של האנק, המכונאי.
דילון עסק גם במספר תפקידים בסדרות טלוויזיה. הוא שיחק במספר סרטי טלוויזיה, ביים סצנה בסדרה אוז ב-1999, וכן דיבב בתפקיד אורח בסדרה משפחת סימפסון ב-2007.
מגדל השמיים (אבו דאבי)

| --- | --- |

 מידע כללי
 סוג:  רב-קומות, גורד שחקים 
 מיקום:  אבו דאבי
 מדינה:  איחוד האמירויות הערביות 
 בעלים:  חברת סורוח לנדל"ן 
 הקמה ובנייה
 תקופת הבנייה:  2006–2010 (כ־4 שנים)
 תאריך פתיחה רשמי:  2010 
 אדריכל:  ארקיטקטוניקה 
 מידות
 גובה:  292 מטר (959 רגל) מטר
 שטח:  55,375 מטר רבוע
 קומות:  74 (+3 קומות תת-קרקעיות)
 
 קואורדינטות:  24°29′45″N 54°24′27″E﻿ / ﻿24.495948°N 54.407514°E﻿ / 24.495948; 54.407514
  (למפת איחוד האמירויות הערביות מוגדלת) אבו דאבי דובאי שארג'ה אל-עין עג'מאן ראס אל-ח'ימה פוג'יירה ק ט ר  ערב הסעודית עומאן עומאן המפרץ הפרסימגדל השמיים(למפת איחוד האמירויות הערביות רגילה) אבו דאבי דובאי שארג'ה אל-עין עג'מאן ראס אל-ח'ימה פוג'יירה ק ט ר  ערב הסעודית עומאן ע. המפרץ הפרסימגדל השמיים
 
מגדל השמיים הוא גורד שחקים המתנשא לגובה של 292 מטר וכולל 74 קומות, השוכן על האי אל רים הממוקם לחופי אבו דאבי שבאיחוד האמירויות הערביות. מגדל השמיים כולל בין היתר חדרי משרדים וקומות מגורים. כאשר בניית המגדל הושלמה בשנת 2010 מגדל השמיים הפך למגדל הגבוה ביותר בעיר אך נעקף בשנת 2012 על ידי מגדל לנדמארק.
בניית המגדל החלה בשנת 2006. והוא המגדל הוא ה-119 בגובהו בעולם, ה-31 במזרח התיכון, ה-25 באיחוד האמירויות הערביות, וה-5 בגובהו באבו דאבי.
הערות שוליים

↑  http://skyscrapercenter.com/building/sky-tower/269
ערך זה הוא קצרמרבנושא גורדי שחקים ובנושא איחוד האמירויות הערביות. אתם מוזמנים לתרום לוויקיפדיה ו.
לינדסי פונסקה

| --- | --- |

 לידה:  7 בינואר 1987 (בת 38) אוקלנד, קליפורניה
 שם לידה:  Lyndsy Marie Fonseca 
 מדינה:  ארצות הברית 
 תקופת הפעילות:  מ-2000 
 מקום לימודים:  Young Actors Space 
 בן או בת זוג:  מתיו סמיילי (2009–2013)  נח בין (2013–?) 
 מספר צאצאים:  2 
 פרופיל ב-IMDb
 
לינדסי מארי פונסקה (באנגלית: Lyndsy Marie Fonseca, נולדה ב-7 בינואר 1987) היא שחקנית אמריקאית, שהתפרסמה בשל תפקידה בתור קולין קרלטון באופרת הסבון "צעירים חסרי מנוח" (2001–2005), לאחר מכן בתור בתו של טד מוסבי בסדרה "איך פגשתי את אמא" (2005–2014) ברשת CBS, ובשל הופעתה בתור דילן מייפייר בסדרה "עקרות בית נואשות" (2007–2009) של ערוץ ABC, ובזכות תפקידה בתור אלכס בסדרת הפעולה "ניקיטה" (2010–2013) של רשת The CW.
ביוגרפיה

פונסקה נולדה באוקלנד, קליפורניה ללימה לין וג'יימס ויקטור פונסקה. הוריה התגרשו כשהייתה ילדה ואמה נישאה מחדש. יש לה אחות למחצה בשם האנה. היא למדה בבית הספר ברביזון לדוגמנות ומשחק בסן פרנסיסקו.
בגיל 13, באמצע שנת הלימודים, היא התגלתה על ידי צייד כישרונות ומיד עברה ללוס אנג'לס עבור הפיילוט הראשון.
בשנה שלאחר מכן, ב-2001 פונסקה הוחתמה לשלוש שנים לשחק את דמותה של קולין קרלטון בדרמה של רשת CBS "צעירים חסרי מנוח". תפקיד זה היווה את הפריצה שלה בטלוויזיה. בעקבות כך, משפחתה עברה ללוס אנג'לס. בשנת 2003, היא הופיעה בארבעה פרקים בסדרה "בוסטון פבליק". ב-2004, היא התארחה בסדרות "NYPD Blue", ו"מלקולם באמצע". בשנת 2005, היא החלה לשחק את דמותה של פני, בתו של טד מוסבי, בסדרה "איך פגשתי את אמא" עד שנת 2014. בשנת 2006, היא השתתפה בשישה פרקים בסדרה "אהבה גדולה".
ב-2006 שיחקה במותחן "קניין רוחני". בשנת 2007 שיחקה בדרמת ההתבגרות "לזכור את המבוכה" והתארחה בסדרות: "תקועים בזמן", "CSI", "האוס", "גיבורים". באותה שנה היא הצטרפה לצוות הסדרה עקרות בית נואשות ברשת ABC בתור דילן, הבת של קתרין מייפייר (דיינה דלייני). בשנת 2008 הייתה מועמדת לפרס השחקנית הטובה ביותר על משחקה בסדרה זו.
בשנת 2010 היא שיחקה בסרטים: "קיק אס", "מחלקה סגורה", ו"מכונת זמן בג'קוזי". מאותה שנה ועד שנת 2013, היא שיחקה את אלכס, בסדרה "ניקיטה" ברשת CW. בשנת 2011 היא שיחקה בסרט הטלוויזיה "חמש" לצד טיילור קיני, וב-2013 היא שיחקה בסרט ההמשך, קיק אס 2.
בשנת 2015 שיחקה בסדרת הטלוויזיה כחלק מהיקום הקולנועי של מארוול, בסדרה הסוכנת קרטר בתפקיד אנג'י מרטינלי.
בשנת 2020 שיחקה את איריס בלייק בסדרת הטלוויזיה המשטרתית "מוקד 911: טקסס" ברשת FOX, ספין אוף לסדרה "מוקד 911".
חיים אישיים

פונסקה נישאה לסופר מתיו סמיילי באפריל 2009, הזוג נפרד ביולי 2012, והתגרש ב-2013.
בפברואר 2016, לאחר שלוש שנות זוגיות, התארסה לשחקן נח בין, שששיחק לצידה בסדרה "ניקיטה" והם נישאו ב-2 באוקטובר 2016 בקונטיקט. לבני הזוג יש בת, גרטה שנולדה ב-2 בפברואר 2018.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2006 | קניין רוחני | ג'ני |  |
| 2007 | לזכור את המבוכה | דון |  |
| 2010 | קיק אס | קייטי דומה |  |
| 2010 | מחלקה סגורה | ג'ני |  |
| 2010 | מכונת זמן בג'קוזי | איריס |  |
| 2011 | Fort McCoy | אנה גארלי |  |
| 2013 | קיק אס 2 | קייטי דומה |  |
| 2015 | The Escort | נטלי |  |
| 2016 | Moments of Clarity | דניאלה |  |
| 2017 | Curvature | הלן |  |
| 2023 | Spinning Gold | ג'ויס |  |